    Lẹ́yìn èyí, ọba ni kí wọ́n fún mi ni oúnjẹ, wọ́n sì fún mi. Lẹ́yìn náà ó ní kí wọ́n mú ọtí jáde, wọ́n kó ìgò méjì jáde, ọba pàápàá ni ó sì bu ọtí náà, kì n má fa ọ̀rọ̀ gùn lọ títí ṣá, a parí ìgò méjì yìí ki n tó kúrò ní ààfin, ojú mi ń pọ́n ṣẹ̀ẹ̀, èmi náà ta fìlà mi han ha mo ń ta ráńgọ́ ráńgọ́ lọ.
    Leyin eyi, oba ni ki won fun mi ni ounje, won si fun mi. Leyin naa o ni ki won mu oti jade, won ko igo meji jade, oba paapaa ni o si bu oti naa, ki n ma fa oro gun lo titi sa, a pari igo meji yii ki n to kuro ni aafin, oju mi n pon see, emi naa ta fila mi han ha mo n ta rango rango lo.